3436ae78bc7d696a8e8431ecfe6c70ad

 Hey theLove :)   

  

For at gøre det kort, så tror jeg, at jeg er forelsket. Selvom jeg ikke kender fyren så godt, kan jeg mærke, at jeg virkelig gerne vil undersøge det - ligemeget om det er fedt eller ikke fedt. Problemet er bare, at han ikke har kontaktet mig overhovedet siden vi mødtes i byen første gang. Vi kyssede og han var så sød og omsorgsfuld. Når en fyr ikke har kontaktet en i en uge, betyder det så han er ligeglad? Han kunne jo sagtens vælge at kontakte mig hvis han gad - over Facebook eller andet. Har sendt ham en besked, men tror ikke han har set den på Facebook. Ved godt jeg lyder lidt manisk - men er det bare bad luck? Eller skal jeg blive ved med at prøve.. Ej hvor er jeg bare dårlig til at fornemme, hvor man stopper.. 
Hvornår bliver det for meget?
=============================


ungzone.dk
2019.43

 Hej Ukendte!  
Sådan en uvis forelskelse kan være det bedste, men det kan godt nok også være det værste. Ventetiden er så forfærdelig lang, og man har egentlig ingen idé om, hvad man venter på. Der kan jo være op til flere grunde til, hvorfor han ikke har kontaktet dig - han kan have travlt, måske er han ikke så tit på Facebook. Det behøver i hvert fald ikke kun være fordi, han ikke er interesseret. Hvis han ikke har set den besked, du har skrevet til ham, er der jo stadig håb der. Plus, at hvis han ikke har set beskeden, kan det jo også være et tegn på, at han ikke tjekker sin Facebook så tit, og derfor heller ikke har fået skrevet til dig.  
Hvis han efter noget tid ikke har svaret, synes jeg godt, at du kan skrive til ham igen uden at være desperat. Eller hvis han stadig ikke har set den, så prøv og fang ham i byen igen - her kan du jo eventuelt prøve at spørge om hans mobilnummer, da man mere ofte tjekker sin mobil end sin facebook, hvis man har en travl hverdag :)  
  
Jeg håber mit råd kunne hjælpe dig lidt på vej, ellers er du mere end velkommen til at skrive til brevkassen igen!  
- Line.  

 Hej med dig :)   
Du kunne prøve at spørger en ven efter hans nummer, så du kunne sende en SMS.  
Hvis det skal blive til noget, så skal du også gøre noget for det. Og det samme hvis du vil have kontakt. Tag springet og se om du er heldig.  
Kram Karen. 